
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 71 

4 Φεβρουάριου 1998 


ΠΕΡΙΕ ΧΟ ΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του άρθρου 11 του Κώδικα Τροφίμων 
με εναρμόνιση προς την Οδηγία 97/4/Ε.Κ, (ΕΕΙ_ 
43/14.2.1997) του Ευρωπαϊκού Κοινοβουλίου και 
του Συμβουλίου για τροποποίηση της Οδηγίας 
79/112/Ε.Ο.Κ. περί προσεγγίσεως των νομοθε¬ 
σιών των Κρατών Μελών, σχετικά με την επισή¬ 
μανση, τηνπαρουσίαση και τη διαφήμισητωντρο- 
φίμων. 

Τροποποίηση του Οργανισμού Εσωτερικής Υπηρε¬ 
σίας του Δημοτικού «Παιδικού Σταθμού Καλλι¬ 
θέας». 


Τροποποίηση του Οργανισμού Εσωτερικής Υπηρε¬ 
σίας του Β ΚΑΠΗ Δήμου Καλλιθέας. 3 

Τροποποίηση του Οργανισμού Εσωτερικής Υπηρε¬ 
σίας του «Α ΚΑΠΗ Δήμου Καλλιθέας». 4 

Σύσταση Νομικού Προσώπου με την επωνυμία «1ος 
Δημοτικός Παιδικός Σταθμός Δήμου Διδ/χου». 5 

Σύσταση Νομικού Προσώπου με την επωνυμία «3ος 
Δημοτικός Παιδικός Σταθμός Δήμου Διδ/χου». 6 

Σύσταση Νομικού Προσώπου με την επωνυμία «2ος 
Δημοτικός Παιδικός Σταθμός Δήμου Διδ/χου». 7 

Τροποποίηση αποφάσεων συγκρότησης και ορισμού 
μελών του Υπηρεσιακού Συμβουλίου Υπαλλήλων 
της Περιφέρειας Β. Αιγαίου . 8 

Χορήγηση άδειας άσκησης επαγγέλματος Κοινωνικού 
Λειτουργού στην Κορομπίλη Ιωάννα του Ζήση. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 55402/13225/97 απόφα¬ 
ση Υπουργού Εσωτερικών, Δημόσιας Διοίκησης 
και Αποκέντρωσης. 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 525/1997 (1) 

Τροποποίηση του άρθρου 11 του Κώδικα Τροφίμων με ε¬ 
ναρμόνιση προς την Οδηγία 97/4/Ε.Κ. (ΕΕΙ 
43/14.2.1997) του Ευρωπαϊκού Κοινοβουλίου και του 
Συμβουλίου για τροποποίηση της Οδηγίας 
79/112/Ε.Ο.Κ. περί προσεγγίσεως των νομοθεσιών 
των Κρατών Μελών, σχετικά με την επισήμανση, την 
παρουσίαση και τη διαφήμιση των τροφίμων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 3016809/2474/1997. 

2. Τις διατάξεις του άρθρου 1 (παρ. 1 και 3) του Ν. 
1338/1983 «Εφαρμογή του Κοινοτικού δικαίου» {Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 
1440/1984 «Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητος Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (Φ.Ε.Κ. 70/Α/1984) καθώς και το 
άρθρο 65του Ν. 1892/1990 (Φ.Ε.Κ. 101/Α/1990). 

3. Το εδάφιο δ της παρ. 8 του άρθρου 6 του Νόμου 
4328/1929(Φ.Ε.Κ. 272/Α/1929) «ΠερίσυστάσεωςΓενικού 
Χημείου του Κράτους», όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211/Α/11.10.1995). 

4. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανώτατου Χημικού Συμβουλίου» (Φ.Ε.Κ. 391 /Α/1929). 

5. Το άρθρο 1 του Νόμου 115/1975 «Περίτροποποιήσε- 
ως διατάξεων τινων του Ν. 4328/1929» (Φ.Ε.Κ. 
17 2/Α/1975). 

6. Την απόφαση 1078204/927/0006Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονο¬ 
μικών» των Υπουργών Προεδρίας και Οικονομικών» 
(Φ.Ε.Κ. 517/Β/1992). 

7. Την υπ' αριθ. 1107147/1239/0006Α/4.10.1996 Κοινή 
απόφαση του Πρωθυπουργού και του Υπουργού 

Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών» (Φ.Ε.Κ. 
922/Β/1996). 

3. Τις διατάξεις του άρθρου 29Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και α- 
ντικαταστάθηκε από το άρθρο 1 παρ. 2α του Ν. 2469/1997 
(38Α) και το γεγονός ότι από την παρούσα απόφαοη δεν 
προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε την απόφαση 525/1997 του Ανωτάτου 
Συμβουλίου, η οποία ελήφθη κατά τη συνεδρίαση της 
4.11.1996 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε: 

I. Την τροποποίηση του άρθρου 11 του Κώδικα 
Τροφίμων, σε εναρμόνιση προς την Οδηγία 97/4/Ε.Κ. 
(ΕΕΙ_ 43/14.2.1997) του Ευρωπαϊκού Κοινοβουλίου και 
του Συμβουλίου για τροποποίηση της Οδηγίας 
79/112/Ε.Ο.Κ. περί προσεγγίσεως των νομοθεσιών των 
Κρατών Μελών, σχετικά με την επισήμανση, την παρου¬ 
σίαση και τη διαφήμιση των τροφίμων ως εξής: 

1. Προστίθεται δεύτερη περίοδος στη σημείο (ίί) του ε¬ 
δαφίου (α) της παραγράφου 3, πριν από το σημείο (ίϋ) 
του ιδίου εδαφίου: 

Η ποσότητα ορισμένων συστατικών ή κατηγοριών συ¬ 
στατικών σύμφωνα με τις διατάξεις της παραγράφου 6. 

2. Αντικαθίσταται το εδάφιο α της παραγράφου 4 με το 
ακόλουθο κείμενο. 

4. α. Η ονομασία πώλησης ενός τροφίμου είναι η ονο¬ 
μασία που προβλέπεται από τις διατάξεις που ισχύουν 
στην Ευρωπαϊκή Κοινότητα για το τρόφιμο αυτό. 

(ί) Ελλείψει διατάξεων της Ευρωπαϊκής Κοινότητας, η 
ονομασία πώλησης είναι η ονομασία που προβλέπεται α¬ 
πό τις νομοθετικές, κανονιστικές ή διοικητικές διατάξεις 
που ισχύουν στο κράτος μέλος στο οποίο πραγματοποι¬ 
είται η πώληση στον τελικό κατανωλωτή ή στις μονάδες 
ομαδικής εστίασης. 

Ελλείψει αυτών, η ονομασία πώλησης συνίσταται στην 
καθιερωμένη ονομασία που χρησιμοποιείται στο κράτος 
μέλος στο οποίο πραγματοποιείται η πώληση στον τελι¬ 
κό καταναλωτή ή στις μονάδες ομαδικής εστίασης ή σε 
μία περιγραφή του τροφίμου και, εφόσον είναι ανα¬ 
γκαίο, της χρήσης του, διατυπωμένης με επαρκή ακρί¬ 
βεια ώστε να μπορεί ο αγοραστής να αντιλαμβάνεται την 
πραγματική φύση του προϊόντος και να το διακρίνει από 
άλλα με τα οποία θα ήταν δυνατόν να το συγχέει. 

(ϋ) Επιτρέπεται να χρησιμοποιείται, στο κράτος μέλος 
εμπορίας, η ονομασία πώλησης με την οποία ένα προϊόν 
νομίμως παρασκευάζεται και διατίθενται στο εμπόριο α¬ 
πό το κράτος μέλος παραγωγής. 

Ωστόσο, εφόσον η εφαρμογή των άλλων διατάξεων 
αυτού του άρθρου, ιδίως των προβλεπομένων στη πα¬ 
ράγραφο 3 δεν είναι τέτοιας φύσεως ώστε να επιτρέπει 
στους καταναλωτές του κράτους μέλους εμπορίας να 
γνωρίζουν την πραγματική φύση του τροφίμου και να το 
διακρίνουν από τα τρόφιμα με τα οποία θα μπορούσε να 
το συγχέει, η ονομασία πώλησης συνοδεύεται από άλ¬ 
λες περιγραφικές πληροφορίες οι οποίες αναγράφονται 
δίπλα σε αυτήν. 

(ϋί) Σε εξαιρετικές περιπτώσεις, η ονομασία πώλησης 
του κράτους μέλους παραγωγής δεν χρησιμοποιείται 


στο κράτος μέλος εμπορίας όταν το τρόφιμο που φέρει 
αυτή την ονομασία απέχει, ως προς τη σύνθεση ή την πα¬ 
ρασκευή του, από το τρόφιμο που είναι γνωστό υπό την 
ονομασία αυτή, ώστε οι διατάξεις του στοιχείου (ϋ) δεν 
είναι επαρκείς για να εξασφαλίζεται η ορθή ενημέρωση 
των καταναλωτών στο κράτος μέλος εμπορίας . 

3. Αντικαθίσταται το σημείο (ν) του εδαφίου (β) της πα¬ 
ραγράφου 5 με το ακόλουθο κείμενο: 

ν) Στα προϊόντα που αποτελούνται από ένα μόνο συ¬ 
στατικό 

- υπό τον όρο ότι η ονομασία πώλησης ταυτίζεται με 
το όνομα του συστατικού, ή 

— υπό τον όρο ότι η ονομασία πώλησης επιτρέπει τον 
καθορισμό της φύσης του συστατικού χωρίς να υπάρχει 
κίνδυνος σύγχισης. 

4. Αντικαθίσταται η 6η παύλα, μετά το εντούτοις, του 
εδαφίου (δ) της παραγράφου 5 μετο ακόλουθο κείμενο: 

— τα συστατικά που ανήκουν σε μία από τις κατηγο¬ 
ρίες του παραρτήματος 1 και είναι στοιχεία άλλου τρο¬ 
φίμου είναι δυνατόν να αναφέρονται μόνο με το όνομα 
της κατηγορίας αυτής. 

Τροποποιήσεις στον κατάλογο των κατηγοριών που 
παρατίθεται στο παράρτημα I μπορούν να θεσπιστούν 
σύμφωνα με κοινοτική διαδικασία. 

Ωστόσο, η ονομασία «άμυλο» που περιλαμβάνεται στο 
παράρτημα 1 πρέπει να συμπληρώνεται πάντοτε με την 
ένδειξη της ειδικής φυτικής προέλευσής του, όταν το 
συστατικό αυτό ενδέχεται να περιέχει γλουτένη. 

- τα συστατικά που ανήκουν σε μία από τις κατηγο¬ 
ρίες που απαριθμούνται στο παράρτημα II αναφέρονται 
υποχρεωτικά με το όνομα της κατηγορίας, ακολουθού¬ 
μενο από το ειδικό τους όνομα ή τον αριθμό Ε.Ο.Κ. στην 
περίπτωση συστατικού που ανήκει σε πλείονες κατηγο¬ 
ρίες, αναγράφεται εκείνη που αντιστοιχεί στην κύρια λει¬ 
τουργία του μέσα στο συγκεκριμένο τρόφιμο. 

Οι τροποποιήσεις που πρέπει να γίνουν στο προανα- 
φερόμενο παράρτημα λόγω της εξέλιξης των επιστημο¬ 
νικών γνώσεων θεσπίζονται σύμφωνα με κοινοτική δια¬ 
δικασία. 

Ωστόσο, η ονομασία «τροποποιημένο άμυλο» που πε¬ 
ριλαμβάνεται στο παράρτημα II πρέπει να συμπληρώνε¬ 
ται πάντοτε με την ένδειξη της ειδικής φυτικής προέλευ¬ 
σής του, όταν το συστατικό αυτό ενδέχεται να περιέχει 
γλουτένη. 

5. Αντικαθίσταται η παράγραφο 6 μετο ακόλουθο κεί¬ 
μενο, εκτός από την τρίτη περίοδο «οι φράσεις . 

υπολείμματα»του εδαφίου (α), η οποία μεταφέρεταικαι 
προστίθεται ως εδάφιο (γ) στην παράγραφο 2. 

6. α. Η ένδειξη της ποσότητας ενός συστατικού ή μιας 
κατηγορίας συστατικών που χρησιμοποιήθηκε στην πα¬ 
ραγωγή ή παρασκευή ενός τροφίμου αναγράφεται σύμ¬ 
φωνα με αυτή την παράγραφο. 

β. Η ένδειξη που αναφέρεται στο εδάφιο (α) είναι υπο¬ 
χρεωτική: 

(I) όταν το εν λόγω συστατικό ή η κατηγορία συστατι¬ 
κών εμφανίζονται στην ονομασία πώλησης ή ο κατανα¬ 
λωτής τα συνδέει, γενικά με την ονομασία πώλησης ή 

(ίί) όταν το εν λόγω συστατικό ή η κατηγορία συστατι¬ 
κών διακρίνονται σαφώς στην επισήμανση, με λέξεις, ει¬ 
κόνες ή γραφική απεικόνιση ή 

(ίϋ) όταν το εν λόγω συστατικό ή η κατηγορία συστατι¬ 
κών έχουν ουσιαστική σημασία για το χαρακτηρισμό ε¬ 
νός τροφίμου και γιατη διάκρισή του από άλλα προϊόντα 

με τα οποία είναι δυνατό να συγχέεται λόγω της ονομα¬ 
σίας ή της εμφάνισης του ή 
(ίν) στις περιπτώσεις που καθορίζονται με κοινοτική 
διαδικασία. 

γ. Το εδάφιο (β) δεν εφαρμόζεται. 

(ί) σε συστατικό ή σε κατηγορία συστατικών: 

των οποίων το καθαρό στραγγισμένο βάρος δηλώ¬ 
νεται σύμφωνα με την παράγραφο 7 εδάφιο (δ), 

— των οποίων η ποσότητα πρέπει ήδη να αναγράφεται 
στην επισήμανση δυνάμει κοινοτικών διατάξεων, 

— που χρησιμοποιούνται σε μικρές ποσότητες για α- 
ρωματισμό, 

— που. ενω περιλαμβάνονται στην ονομασία πώλη¬ 
σης. δεν είναι καθοριστικά για την επιλογή του κατανα¬ 
λωτή στο κράτος μέλος εμπορίας, εφόσον η διακύμανση 
της ποσότητας δεν είναι ουσιώδης γιατο χαρακτηρισμό 
του τροφίμου η τέτοιας φύσεως ώστε νατό διακρίνει α¬ 
πό άλλα παρόμοια προϊόντα. Σε περίπτωση αμφιβολίας 
θα αποφασίζεται, σύμφωνα με κοινοτική διαδικασία, εάν 
πληρούνται οι προϋποθέσεις που προβλέπονται στην 
παρούσα περίπτωση. 

(ϋ) όταν ειδικές κοινοτικές διατάξεις ορίζουν επακρι¬ 
βώς την ποσότητα του συστατικού ή της κατηγορίας συ¬ 
στατικών, χωρίς να προβλέπεται η ένδειξή της στην επι¬ 
σήμανση, 

(ίϋ) στις περιπτώσεις που αναφέρονται στην παράγρα¬ 
φο 5 εδάφιο (δ) τέταρτη και πέμπτη παύλα, 

(ίν) στις περιπτώσεις που καθορίζονται με κοινοτική 
διαδικασία. 

δ. Η αναγραφόμενη ποσότητα, εκφρασμένη ως ποσο¬ 
στό, είναι η ποσότητά του ή των συστατικών κατά τη 

στιγμή της χρησιμοποίησής τους για την παρασκευήτου 

τροφίμου. Ωστόσο, μέσω κοινοτικών διατάξεων, μπο¬ 
ρούν να προβλέπονται παρεκκλίσεις από την αρχή αυτή 
για ορισμένα τρόφιμα. Οι διατάξεις αυτές θεσπίζονται 
με κοινοτική διαδικασία. 

ε. Η ένδειξη που αναφέρεται στο εδάφιο (α), περιλαμ¬ 
βάνεται είτε στην ονομασία πώλησης του τροφίμου είτε 
ακριβώς δίπλα στην ονομασία αυτή, είτε στον κατάλογο 
των συστατικών σε συνδυασμό με το σχετικό συστατικό 
ή τη σχετική κατηγορία συστατικών. 

στ. Η παράγραφος εφαρμόζεται με την επιφύλαξη των 
κοινοτικών κανόνων σχετικά με την επισήμανση των τρο¬ 
φίμων σε ότι αφορά τις θρεπτικές τους ιδιότητες». 

6. Αντικαθίσταται η παράγραφος 12 με το ακόλουθο 
κείμενο. 

12. α. Ο τρόπος αναγραφής των ενδείξεων των εδα¬ 
φίων (α) και (γ) της παραγράφου 3 γίνεται σύμφωνα με 
τα προβλεπόμενα από τις διατάξεις αυτού του άρθρου. 

β. Απαγορεύεται το εμπόριο τροφίμων, τα οποία προ¬ 
ορίζονται για εσωτερική κατανάλωση, αν οι ενδείξεις 
των εδαφίων (π) και (γ) της παραγράφου 3 δεν αναγρά¬ 
φονται και ελληνικά, εκτός εαν η αποτελεσματική ενημέ¬ 
ρωση του καταναλωτή εξασφαλίζεται με άλλα μέτρα, 
που καθορίζονται με κοινοτική διαδικασία, για μία ή πε¬ 
ρισσότερες ενδείξεις της επισήμανσης, 
γ. Δεν απαγορεύεται η πολύγλωσση επισήμανση. 

7. Διαγράφονται οι παράγραφοι 14 και 15 και από την 
παράγραφο 17 η ένδειξη «1 και 2». 

II. — Επιτρέπεται το εμπόριο των προϊόντων που είναι 
σύμφωνα με την παρούσα απόφαση το αργότερο στις 14 
Αυγούστου1998. 

— Απαγορεύεται το εμπόριο των προϊόντων που δεν 


είναι σύμφωνα με την παρούσα απόφαση το αργότερο 
στις 14 Φεβρουάριου 2000. Εντούτοις το εμπόριο προϊ¬ 
όντων που δεν έχουν συμμορφωθεί με την παρούσα α¬ 
πόφαση και τα οποία είχαν επισημανθεί πριν από την η¬ 
μερομηνία αυτή επιτρέπεται μέχρις εξαντλήσεως των α¬ 
ποθεμάτων. 

Ο Πρόεδρος Η Γραμματέας 

ΝΙΚΟΛΑΟΣ ΧΑΤΖΗΧΡΗΣΤΙΔΗΣ ΕΛΕΝΗ ΠΑΛΑ ΑΡΗ 

Τα Μέλη 

X. Χαμαλίδης. Ν. Κατσίμπας, Ν. Μαρκάτος. Ν. Γκέλης, 

Δ. Φραγκάτος, Κ. Γκέγκιου, Β. Μπούλιας 
Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιανουάριου 1998 

ΟΙ ΥΠΟΥΡΓΟ; 

ΓΟΝΙΚΗΣ ΟΙΚΟΝΟΜΙΑΝ ΥΦΥΠ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

Αριθ. 14472/97 (2) 

Τροποποίηση του Οργανισμού Εσωτερικής Υπηρεσίας 
του Δημοτικού «Παιδικού Σταθμού Καλλιθέας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 511/97 απόφαση του Δημοτικού Συμβουλίου 
Δήμου Καλλιθέας, με την οποία εκφράζει τη σύμφωνη 
γνώμη του για την 18/97 απόφαση του Διοικητικού 
Συμβουλίου του «Δημοτικού Παιδικού Σταθμού Καλλι¬ 
θέας». 

4. Την σύμφωνη γνωμοδότηση του Υπηρεσιακού 
Συμβουλίου που διατυπώθηκε στο 11/9.12.97 πρακτικό 
του, αποφασίζουμε: 

Εγκρίνουμε την 13/97 απόφαση του Διοικητικού 
Συμβουλίου του «Δημοτικού Παιδικού Σταθμού 
Καλλιθέας» που αφορά τροποποίηση του Οργανισμού 
Εσωτερικής Υπηρεσίας του με την προσθήκη παραγρά¬ 
φου στο άρθρο 2 αυτού και μετά την παράγραφο «ΒΟ¬ 
ΗΘΗΤΙΚΟ ΠΡΟΣΩΠΙΚΟ» ως εξής: 

ΕΠΟΧΙΑΚΟ ΠΡΟΣΩΠΙΚΟ ΓΙΑ ΤΗΝ ΚΑΛΥΨΗ 
ΠΕΡΙΟΔΙΚΩΝ Ή ΠΡΟΣΚΑΙΡΩΝ ΑΝΑΓΚΩΝ 

1. Μία (1) καθαρίστρια. 

2. Τέσσερις (4) νηπιαγωγοί. 

3. Μία (1) παιδίατρος. 

4. Ένας (1) προγραμματιστής. 

5. Μία (1) Διοικητική Υπάλληλος. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δημοτικού 
Παιδικού Σταθμού Καλλιθέας οικ. έτος 1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 5 Ιανουάριου 1998 

Με εντολή Γ.Γ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αρίθ. 14474/97 (3) 

Τροποποίηση του Οργανισμού Εσωτερικής Υπηρεσίας 

του Β' ΚΑΠΗ Δήμου Καλλιθέας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81. όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 510/97 απόφαση του Δημοτικού Συμβουλίου 
Δήμου Καλλιθέας, με την οποία εκφράζει τη σύμφωνη 
γνώμη του για την 13/97 απόφαση του Διοικητικού 
Συμβουλίου του « Β ΚΑΠΗ Δήμου Καλλιθέας». 

4. Την σύμφωνη γνωμοδότηση του Υπηρεσιακού 
Συμβουλίου που διατυποιθηκε στο 11/9.12.97 πρακτικό 
του, αποφασίζουμε: 

Εγκρίνουμε την 13/97 απόφαση του Διοικητικού 
Συμβουλίου του « Β' ΚΑΠΗ Δήμου Καλλιθέας» που αφό¬ 
ρα τροποποίηση του Οργανισμού Εσωτερικής 
Υπηρεσίας του με την προσθήκη παραγράφου μετά την 
παράγραφο «ΒΟΗΘΗΤΙΚΟ ΠΡΟΣΩΠΙΚΟ» ως εξής: 

ΕΠΟΧΙΑΚΟ ΠΡΟΣΩΠΙΚΟ ΓΙΑ ΤΗΝ ΚΑΛΥΨΗ 
ΠΕΡΙΟΔΙΚΩΝ Ή ΠΡΟΣΚΑΙΡΩΝ ΑΝΑΓΚΩΝ 

1. Μία (1) θέση γιατρού. 

2. Μία (1) θέση εργοθεραπευτή. 

3. Δύο (2) θέσεις οικιακής βοηθού. 

4. Μία (1) θέση φυσικοθεραπευτή. 

5. Μία (1) θέση ψυχολόγου. 

6. Μία (1) θέση γεροντολόγου 

7. Μία (1) θέση επισκέπτριας αδελφής. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Β' ΚΑΠΗ 
Δήμου Καλλιθέας έτους 1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιανουάριου 1998 

Με εντολή Γ.Γ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-«- 

Αριθ. 14473/97 (4) 

Τροποποίηση του Οργανισμού Εσωτερικής Υπηρεσίας 

του «Α' ΚΑΠΗ Δήμου Καλλιθέας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν μετις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 509/97 απόφαση του Δημοτικού Συμβουλίου 
Δήμου Καλλιθέας, με την οποία εκφράζει τη σύμφωνη 
γνώμη του για την 15/97 απόφαση του Διοικητικού 
Συμβουλίου του «Α ΚΑΠΗ Δήμου Καλλιθέας». 

4. Την σύμφωνη γνωμοδότηση του Υπηρεσιακού 
Συμβουλίου που διατυπώθηκε στο 11/9.12.97 πρακτικό 
του, αποφασίζουμε: 

Εγκρίνουμε την 15/97 απόφαση του Διοικητικού 
Συμβουλίου του «Α' ΚΑΠΗ Δήμου Καλλιθέας» που αφορά 


τροποποίηση του Οργανισμού Εσωτερικής Υπηρεσίας 
του μετην προσθήκη παραγράφου μετά την παράγραφο 
«ΒΟΗΘΗΤΙΚΟ ΠΡΟΣΩΠΙΚΟ» ως εξής: 

ΕΠΟΧΙΑΚΟ ΠΡΟΣΩΠΙΚΟ ΓΙΑ ΤΗΝ ΑΛΛΑΓΗ 
ΠΕΡΙΟΔΙΚΩΝ Ή ΠΡΟΣΚΑΙΡΩΝ ΑΝΑΓΚΩΝ 

1. Δύο (2) θέσεις γιατρού. 

2. Δύο (2) θέσεις εργοθεραπευτή. 

3. Τρεις (3) θέσεις οικιακής βοηθού. 

4. Μία (1) θέση φυσικοθεραπευτή. 

5. Μία (1) θέση κοινωνικής λειτουργού. 

6. Μία (1) θέση ψυχολόγου. 

7. Μία (1) θέση γεροντολόγου 

8. Μία (1) θέση διοικητικής υπαλλήλου. 

Από τις διατάξεις αυτής της απόφασης δεν προ καλείται 
δαπάνη σε βάρος του προϋπολογισμού του Α' ΚΑΠΗ 
Δήμου Καλλιθέας οικ. έτους 1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 5 Ιανουάριου 1998 

Με εντολή Γ.Γ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 923/97 (5) 

Σύσταση Νομικού Προσώπου με την επωνυμία «1ος 
Δημοτικός Παιδικός Σταθμός Δήμου Διδ/χου». 

Η ΔΙΕΥΘΥΝΤΡΙΑ Δ/ΝΣΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ Δ/ΣΗΣ Ν. ΕΒΡΟΥ 

Έχοντας υπόψη: 

1. Τις διατάξεις του άρθρου 26του Δ.Κ.Κ. - Π.Δ. 410/95 
όπως ανπκαταστάθηκε με τις διατάξεις του άρθρου 9 
παρ. 6. 7 και 8 του Ν. 2503/97 και του άρθρου 203 του 
Δ.Κ.Κ.-Π.Δ. 410/95. 

2. ΤΙς εγκυκλίους του Υπ. Εσωτερικών, Δημόσιας 
Διοίκησης και Αποκέντρωσης 27503/3.7.97 «ρυθμίσεις 
για το προσωπικό των Ο.Τ.Α, πρώτου βαθμού με το Ν. 
2503/97» και 28099/7.7.97 «ρυθμίσεις θεμάτων που αφο- 
ρούντους Ο Τ.Α. πρώτου βαθμού». 

3. Την Π2β/2827/97 Υπουργική απόφαση ΦΕΚ 
637/30.7.97 τ.Β' «πρότυπος κανονισμός Λειτουργίας 
Δημοτ. Νομ. Προσώπων Παιδικών και Βρεφονηπιακών 
Σταθμών». 

4. Την αριθ. Π2β/4147/95 απόφαση Υπουργού Υγείας, 
Πρόνοιας και Κοινωνικών Ασφαλίσεων ΦΕΚ 198/21.3.95 
με την οποία μεταβιβάστηκε στο Δήμο Διδ/χου ο 1ος 
Κρατικός Παιδικός Σταθμός Διδ/χου. 

5. Τις διαταγές του άρθρου 29Ατου Ν. 1558/85 το οποίο 
προστέθηκε με το άρθρο 27 του Ν. 2081/92. 

6. Το γεγονός ότι με την παρούσα απόφαση δενπροκα- 
λείται δαπάνη σε βάρος του προϋπολογισμού του Δήμου 
Διδ/χου. 

7. Την αριθ. 228/97 απόφαση του Δ.Σ. Διδ/χου, αποφα¬ 
σίζουμε: 

1. Συστήνουμε Νομικό Πρόσωπο με την επωνυμία«1 ος 
Δημοτικός Παιδικός Σταθμός Δήμου Διδ/χου». 

2. Σκοπόςτου Παιδικού Σταθμού είναι η καθημερινή φύ¬ 
λαξη. φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα- 

τική ανάπτυξητωνπαιδιών, η προπαρασκευή τους για την 
φυσική μετάβαση τους από την οικογενειακή ζωή στο 
σχολικό περιβάλλον. 

3. Όργανα Διοίκησης: Το Νομικό Πρόσωπο διοικείται α¬ 
πό επταμελές {7} Διοικητικό Συμβούλιο, τα μέλη του οποί¬ 
ου μαζί με τους αναπληρωτές τους ορίζονται από το 
Δημοτικό Συμβούλιο. Εκ των μελών αυτών τρεις {3) είναι 
δημοτικοί σύμβουλοι, δύο (2) δημότες ή κάτοικοι που έ¬ 
χουν σχετική με το αντικείμενο του Νομικού Προσώπουε- 
παγγελματική και κοινωνική δράση ή ειδικές γνώσεις, έ¬ 
νας (1) εκπρόσωπος των γονέων παιδιών που φιλοξενού¬ 
νται στο Νομικό Πρόσωπο, και ένας (1) εκπρόσωπος των 
εργαζόμενων σε αυτό. Πρόεδρος του Διοικητικού 
Συμβουλίου είναι Δημοτικός Σύμβουλος. Η θητεία των με¬ 
λών του Διοικητικού Συμβουλίου ακολουθεί την θητεία 
του Δημοτικού Συμβουλίου, λήγει πάντοτε με την εγκατά¬ 
σταση του νέου Διοικητικού Συμβουλίου. 

Οι πράξεις του Διοικητικού Συμβουλίου υπάγονται στην 
εποπτείατου Δημοτικού Συμβουλίου. 

4. Πόροι: Το Νομικό Πρόσωπο επιχορηγείται υποχρεω¬ 
τικά κάθε χρόνο από την Περιφέρεια μέσω των Ν.Α. για 
την αντιμετώπιση των αναγκών λειτουργίας, συντήρησης 
των εγκαταστάσεων, καθώς και για την μισθοδοσία του 
προσωπικού του Δημοτικού Παιδικού Σταθμού, που θα 
μεταταγεί σε αυτό μέχρι την έξοδο τους από την υπηρε¬ 
σία, Οι όροι της επιχορήγησης καθορίζονται με προγραμ¬ 
ματική σύμβαση που υπογράφεται μεταξύ του 
Υπουργείου Υγείας και Πρόνοιας και του Δήμου σύμφω¬ 
να με τις διατάξεις του άρθρου 26 του Π .Δ. 410/95. 

Επίση πόροι του Νομικού Προσώπου είναι οι εισφορές, 
δωρεές, κληρονομιές, κληροδοσίες, και κάθε άλλη νόμι¬ 
μη πρόσοδος. 

5. Περιουσία: Μετάτηνδημοσίευσητηςπαρούσαςπρά- 
ξης στην Εφημερίδα της Κυβερνήσεως περιέρχεται όλη η 
κινητή και ακίνητη περιουσία, που χρησιμοποιούσε ο 1ος 
Κρατικός Παιδικός Σταθμός στο Νομικό Πρόσωπο του 
Δημοτικού Παιδικού Στάθμου. 

6. Εκπροσώπηση: Το Νομικό Πρόσωπο εκπροσωπείται 
στα δικαστήρια και σε κάθε αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 15 Ιανουάριου 1998 

Με εντολή Γ.Γ. Περιφέρειας 
Η Διευθύντρια 
Ε. ΔΑΝΙΗΛΟΥΔΗ 
-♦- 

Αριθ. 922/97 (6) 

Σύσταση Νομικού Προσώπου με την επωνυμία «3ος 
Δημοτικός Παιδικός Σταθμός Δήμου Διδ/χου». 

Η ΔΙΕΥΘΥΝΤΡΙΑ Δ/ΝΣΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ Δ/ΣΗΣΝ. ΕΒΡΟΥ 

Έχοντας υπόψη: 

1. Τις διατάξεις του άρθρου 26 του Δ.Κ.Κ. - Π.Δ. 410/95 
όπως αντικαταστάθηκε με τι διατάξεις του άρθρου 9 παρ. 
6, 7 και 8 του Ν. 2503/97 και του άρθρου 203 του Δ.Κ.Κ. - 
Π.Δ. 410/95. 

2. ΤΙς εγκυκλίους του Υπ. Εσωτερικών, Δημόσιας 
Διοίκησης και Αποκέντρωσης 27503/3.7.97 «ρυθμίσεις 


για το προσωπικό των Ο.Τ.Α. πρώτου βαθμού με το Ν. 
2503/97» και 28099/7.7.97 «ρυθμίσεις θεμάτων που αφο¬ 
ρούν τους Ο.Τ.Α. πρώτου βαθμού». 

3. Την Π2β/2827/97 Υπουργική απόφαση ΦΕΚ 
637/30.7.97 τ.Β' «πρότυπος κανονισμός Λειτουργίας 
Δημοτ. Νομ. Προσώπων Παιδικών και Βρεφονηπιακών 
Σταθμών». 

4. Την αριθ. Π2β/4147/95 απόφαση Υπουργού Υγείας, 
Πρόνοιας και Κοινωνικών Ασφαλίσεων ΦΕΚ 198/21.3.95 
με την οποία μεταβιβάστηκε στο Δήμο Διδ/χου ο «1ος 
Κρατικός Παιδικός Σταθμός Διδ/χου». 

5. Τις διαταγές του άρθρου 29Α του Ν. 1558/85το οποίο 
προστέθηκε με το άρθρο 27 του Ν. 2081/92. 

6. Το γεγονός ότι με την παρούσα απόφαση δεν προκα- 
λείται δαπάνη σε βάρος του προϋπολογισμού του Δήμου 
Διδ/χου. 

7. Την αριθ. 230/97 απόφαση του Δ.Σ. Διδ/χου, αποφα¬ 
σίζουμε: 

1. Συστήνουμε Νομικό Πρόσωπο με την επωνυμία «3ος 
Δημοτικός Παιδικός Σταθμός Δήμου Διδ/χου». 

2. Σκοπόςτου Παιδικού Σταθμού είναι η καθημερινή φύ¬ 
λαξη. φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, η προπαρασκευή τους για την 
φυσική μετάβαση τους από την οικογενειακή ζωή στο 
σχολικό περιβάλλον. 

3. Όργανα Διοίκησης: Το Νομικό Πρόσωπο διοικείται α¬ 
πό επταμελές (7) Διοικητικό Συμβούλιο, τα μέλη του οποί¬ 
ου μαζί με τους αναπληρωτές τους ορίζονται από το 
Δημοτικό Συμβούλιο. Εκ των μελών αυτών τρεις (3) είναι 
δημοτικοί σύμβουλοι, δύο (2) δημότες ή κάτοικοι που έ¬ 
χουν σχετική με το αντικείμενο του Νομικού Προσώπου ε¬ 
παγγελματική και κοινωνική δράση ή ειδικές γνώσεις, έ¬ 
νας (1) εκπρόσωπος των γονέων παιδιών που φιλοξενού¬ 
νται στο Νομικό Πρόσωπο, και ένας (1) εκπρόσωπος των 
εργαζομένων σε αυτό. Πρόεδρος του Διοικητικού 
Συμβουλίου είναι Δημοτικός Σύμβουλος. Η θητεία των με¬ 
λών του Διοικητικού Συμβουλίου ακολουθεί την θητεία 
του Δημοτικού Συμβουλίου, λήγειπάντοτε με την εγκατά¬ 
σταση του νέου Διοικητικού Συμβουλίου. 

Οι πράξεις του Διοικητικού Συμβουλίου υπάγονται στην 
εποπτείατου Δημοτικού Συμβουλίου. 

4. Πόροι: Το Νομικό Πρόσωπο επιχορηγείται υποχρεω¬ 
τικά κάθε χρόνο από την Περιφέρεια μέσω των Ν.Α. για 
την αντιμετώπιση των αναγκών λειτουργίας, συντήρησης 
των εγκαταστάσεων, καθώς και για την μισθοδοσία του 
προσωπικού του Δημοτικού Παιδικού Σταθμού, που θα 
μεταταγεί σε αυτό μέχρι την έξοδο τους από την υπηρε¬ 
σία. Οι όροι της επιχορήγησης καθορίζονται μεπρογραμ- 
ματική σύμβαση που υπογράφεται μεταξύ του 
Υπουργείου Υγείας και Πρόνοιας και του Δήμου σύμφω¬ 
να με τις διατάξεις του άρθρου 26 του Π.Δ. 410/95. 

Επίση πόροι του Νομικού Προσώπου είναι οι εισφορές, 
δωρεές, κληρονομιές, κληροδοσίες, και κάθε άλλη νόμι¬ 
μη πρόσοδος. 

5. Περιουσία: Μετάτην δημοσίευση τηςπαροΰσαςπρά- 
ξης στην Εφημερίδατης Κυβερνήσεως περιέρχεται όλη η 
κινητή και ακίνητη περιουσία, που χρησιμοποιούσε ο 3ος 
Κρατικός Παιδικός Σταθμός στο Νομικό Πρόσωπο του 
Δημοτικού Παιδικού Σταθμού. 

6. Εκπροσώπηση: Το Νομικό Πρόσωπο εκπροσωπείται 

στα δικαστήρια και σε κάθε αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη. 15 Ιανουάριου 1998 

Με εντολή Γ.Γ. Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

- * - 

Αριθ. 924/97 (7) 

Σύσταση Νομικού Προσώπου με την επωνυμία «2ος 
Δημοτικός Παιδικός Σταθμός Δήμου Διδ/χου». 

Η ΔΙΕΥΘΥΝΤΡΙΑ Δ/ΝΣΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ Δ/ΣΗΣΝ. ΕΒΡΟΥ 

Έχοντας υπόψη; 

1. Τις διατάξεις του άρθρου 26του Δ.Κ.Κ. - Π.Δ. 410/95 
όπως ανπκαταστάθηκε με τι διατάξεις του άρθρου 9παρ. 
6, 7 και 8του Ν. 2503/97 και του άρθρου 203 του Δ.Κ.Κ. - 
Π Δ. 410/95. 

2. ΤΙς εγκυκλίους του Υπ. Εσωτερικών, Δημόσιας 
Διοίκησης και Αποκέντρωσης 27503/3.7.97 «ρυθμίσεις 
για το προσωπικό των Ο.Τ Α. πρώτου βαθμού με το Ν. 
2503/97» και 28099/7.7.97 «ρυθμίσεις θεμάτων που αφο¬ 
ρούν τους Ο.Τ Α. πρώτου βαθμού». 

3. Την Π2β/2827/97 Υπουργική απόφαση ΦΕΚ 
637/30.7.97 τ.Β' «πρότυπος κανονισμός Λειτουργίας 
Δημτο. Νομ. Προσώπων Παιδικών και Βρεφονηπιακών 
Σταθμών». 

4. Την αριθ. Π2β/4147/95 απόφαση Υπουργού Υγείας, 
Πρόνοιας και Κοινωνικών Ασφαλίσεων ΦΕΚ 198/21.3.95 
με την οποία μεταβιβάστηκε στο Δήμο Διδ/χου ο «1ος 
Κρατικός Παιδικός Σταθμός Δήμου Διδ/χου». 

5. Τις διαταγεςτοιι αρθροιι 29Ατου Ν. 1558/85το οποίο 
προστέθηκε με το άρθρο 27 του Ν. 2081/92. 

6. Το γεγονός οτι με την παρούσα απόφαση δενπροκα- 
λείται δαπάνη σε βάρος του προϋπολογισμού του Δήμου 
Διδ/χου. 

7. Την αριθ. 229/97 απόφαση του Δ.Σ. Διδ/χου, αποφα¬ 
σίζουμε: 

1. Συστήνουμε Νομικό Πρόσωπο με την επωνυμία «2ος 
Δημοτικός Παιδικός Σταθμός Δήμου Διδ/χου». 

2. Σκοπός του Παιδικού Σταθμού είναι η καθημερινή φύ¬ 
λαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, η προπαρασκευή τους για την 
φυσική μετάβαση τους απο την οικογενειακή ζωή στο 
σχολικό περιβάλλον. 

3. Οργανα Διοίκησης: Το Νομικό Πρόσωπο διοικείται α¬ 
πό επταμελές (7) Διοικητικό Συμβούλιο, τα μέλη του οποί¬ 
ου μαζί με τους αναπληρωτές τους ορίζονται από το 
Δημοτικό Συμβούλιο. Εκ των μελών αυτών τρεις (3) είναι 
δημοτικοί σύμβουλοι, δύο (2) δημότες ή κάτοικοι που έ¬ 
χουν σχετική με το αντικείμενο του Νομικού Προσώπου ε¬ 
παγγελματική και κοινωνική δράση ή ειδικές γνώσεις, έ¬ 
νας (1) εκπρόσωπός των γονέων παιδιών που φιλοξενού¬ 
νται στο Νομικο Πρόσωπο, και ένας (1) εκπρόσωπος των 
εργαζομένων σε αυτό. Ποόεδρος του Διοικητικού 


Συμβουλίου είναι Δημοτικός Σύμβουλος. Η θητείατων με¬ 
λών του Διοικητικού Συμβουλίου ακολουθεί την θητεία 
του Δημοτικού Συμβουλίου, λήγει πάντοτε με την εγκατά¬ 
σταση του νέου Διοικητικού Συμβουλίου. 

Οι πράξεις του Διοικητικού Συμβουλίου υπάγονται στην 
εποπτείατου Δημοτικού Συμβουλίου. 

4. Πόροι: Το Νομικό Πρόσωπο επιχορηγείται υποχρεω¬ 
τικά κάθε χρόνο από την Περιφέρεια μέσω των Ν.Α. για 
την αντιμετώπιση των αναγκών λειτουργίας, συντήρησης 
των εγκαταστάσεων, καθώς και για την μισθοδοσία του 
προσωπικού τού Δημοτικού Παιδικού Σταθμού, που θα 
μεταταγεί σε αυτό μέχρι την έξοδο τους από την υπηρε¬ 
σία. Οι όροι της επιχορήγησης καθορίζονται με προγραμ¬ 
ματική σύμβαση που υπογράφεται μεταξύ του 
Υπουργείου Υγείας και Πρόνοιας και του Δήμου σύμφω¬ 
να με τις διατάξεις του άρθρου 26 του Π.Δ. 410/95. 

Επίση πόροιτου Νομικού Προσώπου είναι οι εισφορές, 
δωρεές, κληρονομιές, κληροδοσίες, και κάθε άλλη νόμι¬ 
μη πρόσοδος. 

5. Περιουσία: Μετά την δημοσίευση της παρούσας 
πράξης στην Εφημερίδα της Κυβερνήσεως περιέρχεται 
όλη η κινητή και ακίνητη περιουσία, που χρησιμοποιούσε 
ο 2ος Κρατικός Παιδικός Σταθμός στο Νομικό Πρόσωπο 
του Δημοτικού Παιδικού Σταθμού. 

6. Εκπροσώπηση: Το Νομικό Πρόσωπο εκπροσωπείται 
στα δικαστήρια και σε κάθε αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 15 Ιανουάριου 1998 
Με εντολή Γ.Γ. Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

- * - 

Αριθ. 143 (8) 

Τροποποίηση Ο.Ε Υ. του Δήμου Αμπελώνα Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 9 του Ν. 2503/97. 

β) Του άρθρου 8 του Ν. 2307/95. 

2. Την 37/97 γνωμοδότηση Υπηρεσιακού Συμβουλίου 
Υπαλλήλων Ο.Τ.Α. που διατυπιόθηκε στο 6/97 πρακτικό 
του. 

3. Την 109/97 απόφαση του Δημοτικού Συμβουλίου 
Αμπελώνα «Περί τροποποίησης του Ο.Ε.Υ. του», αποφα¬ 
σίζουμε: 

Εγκρίνουμε την 109/97 απόφαση του Δ.Σ. Αμπελώνα με 
την οποία τροποποιείται ο Ο.Ε.Υ. του Δήμου ως εξής: 

Άρθρο3παρ. 10 συστήνονται συνολικά δώδεκα (12) θέ¬ 
σεις προσωπικού Ιδιωτικού Δικαίου Ορισμένου χρόνου. 

Ήτοι: Εννέα (9) θέσεις εργατών, δύο (2) οδηγών και μία 
(1) θέση Διοικητικού υπαλλήλου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου 
Αμπελώνα ύψους 16.000.000 δρχ. η οποία είναι γραμμέ¬ 
νη στους Κ.Α. 15/112-1,45/112-1. 15/112-1 και 05/112-1. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


707 


Κατά τα λοιπά ισχύει η 12825/97 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως, 

Λάρισα, 9 Ιανουάριου 1998 

Με εντολή Γεν. Γραμ. Περιφέρειας 
Ο Διευθυντής 
Γ. ΜΠΟΥΚΗΣ 
-♦- 

Αριθ. ΟΙΚ, 110 ( 9 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κορομπίλη Ιωάννα του Ζήση. 

Ο ΝΟΜΑΡΧΗΣ ΦΘΙΩΤΙΔΟΣ 

Με την υπ' αριθ. 86/16.1.98 απόφαση του Νομάρχη Φθι- 


ώτιδος έχει χορηγηθεί στην Κορομπίλη Ιωάννα του Ζήση 
άδεια άσκησης επαγγέλματος Κοινωνικού Λειτουργού. 

Λαμία, 16 Ιανουάριου 1998 

Με εντολή Νομάρχη 
Η Προϊστάμενη 
ΕΥΑΓ. ΓΑΛΑΝΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Διορθώνεται η Φ. 55402/13225/97 Υπουργική απόφαση 
που δημοσιεύθηκε στο ΦΕΚ 750/27.8.1997,Τ.Β' ως προς 
το πατρώνυμο από το λανθασμένο «ΚΟΥΪΝΤΖΙΟ» στο ορ¬ 
θό «ΙΩΑΝΝΗΣ- ΚΟΥΪΝΤΖΙΟ». 

(Από το Υπουργείου Εσωτ. : Δημ. Δ/σης και Αποκ.) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

Μ 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

* 

Δ' (Απαλλοτριώσεις, πολεοδομία κ.λπ.) 

70.000 » 

3.500 

” 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

>> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 


Ανωνύμων Εταιρειών & Ε.Π.Ε. 

250.000 » 

12.500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 

» 


: Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμέπτα δεν γίνομαι δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























